वीडियो शेयर कर बोलीं- बहुत बुरी खबर के साथ आज सुबह उठी हूं
Veteran actor and filmmaker Satish Kaushik passes away इस दुनिया में एक ही आदमी था जो मुझे नैन्सी कहकर बुलाता था और मैं उसे 'कौशिकन' कहकर बुलाती थी।
सतीश कौशिक के अचानक निधन से पूरी फिल्म इंडस्ट्री में शोक की लहर दौड़ पड़ी है। सोशल मीडिया के जरिए सेलेब्स और फैंस सतीश को श्रद्धांजलि दे रहे हैं। इसी बीच नीना गुप्ता ने भी एक वीडियो शेयर कर उन्हें याद किया। इस वीडियो में नीना कहती हैं, 'फ्रेंड्स आज सुबह-सुबह एक बहुत बुरी खबर के साथ मैं उठी हूं। इस दुनिया में एक ही आदमी था जो मुझे नैन्सी कहकर बुलाता था और मैं उसे 'कौशिकन' कहकर बुलाती थी। बहुत पुराना साथ था हमारा, दिल्ली में कॉलेज के दिनों से।'
'इस बुरे समय में सतीश की पत्नी और बच्ची के साथ हूं'
वीडियो में एक्ट्रेस ने आगे कहा, 'बहुत बुरा हुआ, उसकी छोटी बच्ची वंशिका, उसकी वाइफ शशि उनके लिए बहुत मुश्किल समय है और अगर कुछ भी उनको चाहिए, तो मैं हमेशा उनके साथ रहूंगी। वीडियो को शेयर करते हुए उन्होंने कैप्शन में लिखा, 'गुड बाय कौशिकन'।
प्रेग्नेंट नीना गुप्ता से शादी करना चाहते थे सतीश
बता दें, सतीश कौशिक न सिर्फ एक बेहतरीन कलाकार, डायरेक्टर और प्रोड्यूसर थे बल्कि एक अच्छे दोस्त भी थे। अनुपम खेर, अनु कपूर, रूमी जाफरी, अनिल कपूर जैसे कई एक्टर्स के साथ उनकी बॉन्डिंग काफी अच्छी हैं। मगर बहुत कम लोगों को पता है कि सतीश कौशिक और नीना बहुत पुराने दोस्त हैं।
दोनों की दोस्ती इस हद तक गहरी थी कि एक बार सतीश ने नीना गुप्ता को शादी का ही ऑफर दे दिया था। जब वह किक्रेटर विवियन रिचर्ड के बच्चे की मां बनने वाली थीं और रिचर्ड उन्हें छोड़ कर चले गए थे। नीना गुप्ता ने अपनी ऑटोबायोग्राफी 'सच कहूं तो' में इस बात का खुलासा किया है। उन्होंने बताया की सतीश ने कहा था कि बच्चा डार्क हो तो कह देना मेरा बच्चा है, फिर हम शादी कर लेंगे। किसी को शक भी नहीं होगा'।